《汪容甫五十》
清代·吴照

十年以长敢肩随，海内如君识面迟。孙楚在乡交口诋，扬雄后世有人知。

亲操总赖闺中妇，夙慧频誇膝下儿。多少名山俯江外，待藏述作更无辞。

作者简介：（1755—1811）江西南城人，字照南，号白厂。乾隆五十四年拔贡，官大庾教谕，旋弃官卖画自给。善画竹，意气豪宕，兼工诗书。有《听雨楼集》、《说文字原考略》、《老子说略》。